'మార్షల్' మూవీ రివ్యూ ..
Sat, Sep 14, 2019, 06:32 PM
Movie Name: Marshal
Cast: Abhay, Megha, Srikanth, Pelli Pruthvi, Pragathi, Sharanya Pradeep
Director: Jai Raja Singh
Banner: A.V.L.Productions
మెడికల్ మాఫియాకి సంబంధించిన కథలు గతంలో చాలానే వచ్చాయి. అయితే ఈ సారి ఒక కొత్త అంశాన్ని కొత్త కోణంలో ఆవిష్కరించడానికి దర్శకుడు జై రాజసింగ్ ప్రయత్నించాడు. శ్రీకాంత్ ను ప్రధాన పాత్రధారిగా చేసుకుని ఆయన రూపొందించిన 'మార్షల్' ప్రేక్షకులను ఎంతవరకూ మెప్పించిందో చూద్దాం.
కథగా చూస్తే .. అభి (అభయ్) ఓ మధ్యతరగతి యువకుడు. ఓ ప్రైవేట్ సంస్థలో ఏరియా మేనేజర్ గా పనిచేస్తుంటాడు. నారాయణ (ప్రియదర్శిని రామ్) దంపతులు ఆయన తల్లిదండ్రులు. సుమ (శరణ్య ప్రదీప్) ఆయన అక్కయ్య. సుమ అంటే అభికి ప్రాణం. అలాగే హీరో శివాజీ (శ్రీకాంత్) అంటే అభికి విపరీతమైన అభిమానం. శివాజీ సినిమా విడుదల తొలి రోజు .. తొలి ఆటను ఆయన చూసి తీరవలసిందే. అలాంటి పరిస్థితుల్లోనే అభి అక్క సుమకి సంతానం కలిగే విషయంలో ఆలస్యమవుతుండటంతో ఒక హాస్పిటల్ కి తీసుకెళతారు. అక్కడ జరిగిన కొన్ని సంఘటనల వలన సుమ కోమాలోకి వెళుతుంది. అందుకు గల కారణాలను తెలుసుకోవడానికి అభి రంగంలోకి దిగుతాడు. తన అక్క కోమాలోకి వెళ్లడానికి హీరో శివాజీ కారణమనే విషయం అభికి అర్థమవుతుంది. శివాజీ నేపథ్యం ఎలాంటిది? ఆయనపై కోపంతో అభి ఏం చేస్తాడు? ఫలితంగా ఎలాంటి పరిస్థితులు ఎదురవుతాయి? అనే మలుపులతో కథ ముందుకు వెళుతుంది.
దర్శకుడు జై రాజసింగ్ మెడికల్ మాఫియా అంశాన్ని తీసుకుని, దానిని కొత్త కోణంలో ఆవిష్కరించడానికి ప్రయత్నించాడు. అభయ్ అనే హీరో కొత్త .. అభయ్ జోడీ కట్టిన శరణ్య ప్రదీప్ కూడా ఇక్కడివారికి పెద్దగా తెలియదు. అందువలన ఇది శ్రీకాంత్ సినిమా అనిపించేలానే ఆయన పాత్రకి ప్రాధాన్యతను ఇచ్చాడు. అయితే కథలో క్లారీటి లేకపోవడం .. కథనంలోని అయోమయం ప్రేక్షకులను తికమకపెడతాయి.
సాధారణంగా అంబులెన్స్ సైరన్ .. హాస్పిటల్ తాలూకు వాతావరణం .. చాలామందికి ఒక విధమైన ఆందోళన కలిగిస్తుంది. అందువలన హాస్పిటల్ నేపథ్యంలోని సీన్స్ చూడటానికి ఇష్టపడరు. అలాంటిది సినిమా మొత్తం అదే వాతావరణంలో సాగేలా చూడటమే దర్శకుడి వైపు నుంచి ప్రధానమైన లోపంగా కనిపిస్తుంది. వైద్య వ్యవస్థలోని చీకటి కోణాలను కొంతవరకూ టచ్ చేశాడు కాకపోతే ప్రధాన పాత్రధారి అయిన శ్రీకాంత్ పాత్ర అసలు ఏ కార్యాన్ని తలపెట్టింది? ఆయన ఉద్దేశం ఏమిటి? ఆ ప్రాజెక్టు ద్వారా ఆయన ఏం ఆశించాడు? అనే విషయాలను సాధారణ ప్రేక్షకులకు అర్థమయ్యేలా చెప్పడంలో దర్శకుడు విఫలమయ్యాడు.
ఈ సినిమాతో హీరోగా అభయ్ పరిచయమయ్యాడు. ఈ సినిమాకి నిర్మాత కూడా ఆయనే. తన పాత్రకు న్యాయం చేయడానికి ఆయన తనవంతు కష్టపడ్డాడు. అయితే సినిమా మొదటి నుంచి చివరివరకూ ఎక్కడా కూడా ఆయన హీరోగా అనిపించడు. ఇక హీరోయిన్ గా గ్లామర్ పరంగా మేఘా చౌదరి ఆకట్టుకుంటుంది. ఆమె పాత్ర నటనకి పెద్దగా అవకాశం వున్నదేం కాదు. నెగెటివ్ షేడ్స్ తో కూడిన శివాజీ పాత్రలో శ్రీకాంత్ చాలా బాగా చేశాడు. తన పాత్రలోని వేరియేషన్స్ ను చూపించడంలో మెప్పించాడు. నారాయణ పాత్రలో ప్రియదర్శిని రామ్ .. హాస్పిటల్ ఎండీ రవీంద్ర రెడ్డి పాత్రలో 'పెళ్లి' పృథ్వీ తమ పరుథుల్లో నటించారు. ఇక సుమన్ .. ప్రగతి .. సుదర్శన్ పాత్రలు చేయడానికి పెద్దగా ఏమీ లేదు.
వరికుప్పల యాదగిరి అందించిన సంగీతం ఓ మాదిరిగా వుంది. క్లైమాక్స్ కి ముందు వచ్చే మాస్ సాంగ్ మాత్రం ఫరవాలేదు. ఇక రీ రికార్డింగ్ అక్కడక్కడా డైలాగ్స్ ను డామినేట్ చేసేసింది. మరి కొన్ని చోట్ల సన్నివేశానికి సంబంధం లేకుండగా గందరగోళంగా అనిపిస్తుంది. ఫొటోగ్రఫీ ఫరవాలేదు .. అవుట్ డోర్లో తీసిన పాటల దృశ్యాలను అందంగా చిత్రీకరించాడు. ఎడిటింగ్ పరంగా చూసుకుంటే ట్రిమ్ చేయవలసిన సీన్స్ మొదటి నుంచి చివరి వరకూ చాలానే కనిపిస్తాయి. అనవసరం అనిపించే సీన్స్ కూడా లేకపోలేదు.
కథలో బలం .. కథనంలో పట్టు లోపించాయి. సంగీతం .. రీ రికార్డింగ్ పరంగా పడే మార్కులు చాలా తక్కువ. ప్రధాన పాత్రధారి అయిన శ్రీకాంత్ ఉద్దేశాన్ని ఆవిష్కరించే తీరులో స్పష్టత లోపించింది. ఆసక్తికరంగా లేని ఫ్లాష్ బ్యాకులు .. నాటకీయంగా అనిపించే కొన్ని సన్నివేశాలు .. అవసరంలేని కొన్ని పాత్రల కారణంగా ఈ సినిమా ప్రేక్షకులను ఆకట్టుకోలేకపోతుంది.
'marshal' moovee rivyuu ..
Sat, Sep 14, 2019, 06:32 PM
Movie Name: Marshal
Cast: Abhay, Megha, Srikanth, Pelli Pruthvi, Pragathi, Sharanya Pradeep
Director: Jai Raja Singh
Banner: A.V.L.Productions
medical mafiaki sambandhinchina kathalu gatamlo chalane vachayi. ayithe ee saari oka kotta amsaanni kotta konamlo aavishkarinchadaaniki darsakudu jai rajasing prayatninchaadu. srikant nu pradhaana paatradhaarigaa chesukuni aayana roopondinchina 'marshal' prekshakulanu entavarakuu meppinchindo chuddam.
kathagaa chuste .. abhi (abhay) oo madhyataragati yuvakudu. oo private samsthalo aria manager gaa panichestuntaadu. narayana (priyadarsini ram) dampatulu aayana tallidandrulu. suma (saranya pradip) aayana akkayya. suma ante abhiki praanam. alaage heero shivaji (srikant) ante abhiki vipareetamaina abhimanam. shivaji sinima vidudala toli roju .. toli aatanu aayana chusi teeravalasinde. alanti paristhitullone abhi akka sumaki santaanam kalige vishayamlo aalasyamavutundatamto oka haspital ki teesukelataaru. akkada jarigina konni sanghatanala valana suma komaloki velutundi. anduku gala kaaranaalanu telusukovadaaniki abhi rangamloki digutaadu. tana akka komaloki velladaaniki heero shivaji kaaranamane vishayam abhiki ardhamavutundi. shivaji nepathyam elaantidi? aayanapai kopamtho abhi yem chestaadu? phalitamgaa elanti paristhitulu eduravutaayi? ane malupulatho katha munduku velutundi.
darsakudu jai rajasing medical mafia amsaanni teesukuni, daanini kotta konamlo aavishkarinchadaaniki prayatninchaadu. abhay ane heero kotta .. abhay jody kattina saranya pradip kuudaa ikkadivaariki peddagaa teliyadu. anduvalana idhi srikant sinima anipinchelaane aayana paatraki praadhaanyatanu ichadu. ayithe kathalo clarity lekapovadam .. kathanamlooni ayomayam prekshakulanu tikamakapedataayi.
saadhaaranamgaa ambulens sairan .. haspital taaluuku vaataavaranam .. chaalaamandiki oka vidhamaina aandolana kaligistundi. anduvalana haspital nepathyamloni seans chudataniki ishtapadaru. alantidi sinima mottam adhe vaataavaranamlo sagela chudatame darsakudi vaipu nunchi pradhaanamaina lopanga kanipistundi. vaidya vyavasthalooni cheekati konaalanu kontavarakuu tuth cheshaadu kakapothe pradhaana paatradhaari ayina srikant paatra asalu e kaaryaanni talapettindi? aayana uddesam emiti? aa praajektu dwara aayana yem aasinchaadu? ane vishayaalanu saadhaarana prekshakulaku arthamayyela cheppadamlo darsakudu viphalamayyaadu.
ee sinimaatho heeroga abhay parichayamayyaadu. ee sinimaki nirmaata kuudaa aayane. tana paatraku nyaayam cheyadaaniki aayana tanavantu kashtapaddadu. ayithe sinima modati nunchi chivarivarakuu ekkada kuudaa aayana heeroga anipinchadu. ika heroin gaa glamar paramgaa megha chaudari aakattukuntundi. aame paatra natanaki peddagaa avakaasam vunnadem kaadu. negetive shades thoo kuudina shivaji paatralo srikant chala baga cheshaadu. tana paatralooni variations nu choopinchadamlo meppinchaadu. narayana paatralo priyadarsini ram .. haspital endy ravindra reddi paatralo 'pelli' pruthvee tama parudhullo natinchaaru. ika suman .. pragati .. sudarsan paatralu cheyadaaniki peddagaa emi ledu.
varikuppala yadagiri andinchina sangeetam oo maadirigaa vundi. climax ki mundu vache mas sang maatram faravaledu. ika ree recording akkadakkada dilags nu daminate chesesindi. mari konni chotla sannivesaaniki sambandham lekundagaa gandaragolamgaa anipistundi. photography faravaledu .. avut dorlo teesina paatala drushyaalanu andamgaa chitrikarinchaadu. editing paramgaa chusukunte trim cheyavalasina seans modati nunchi chivari varakuu chalane kanipistaayi. anavasaram anipinche seans kuudaa lekapoledu.
kathalo balam .. kathanamlo pattu lopinchayi. sangeetam .. ree recording paramgaa pade maarkulu chala takkuva. pradhaana paatradhaari ayina srikant uddesaanni aavishkarinche teerulo spashtata lopinchindi. aasaktikaramgaa laeni flash byaakulu .. naatakeeyamgaa anipinche konni sannivesaalu .. avasaramleni konni paatrala kaaranamgaa ee sinima prekshakulanu aakattukolekapotundi.